# Titan Desert

La Titan Desert MTB Marathon és una cursa de ciclisme de muntanya pensada i desenvolupada per Joan Porcar Garcia, basat en la filosofia del Ral·li Dakar. Els ciclistes competeixen durant sis dies al Sàhara marroquí amb recorreguts molt poc senyalitzats, on la navegació i l'orientació tenen un paper fonamental. La duresa de la prova està marcada per la llarga distància de les etapes i sens dubte per l'entorn. La prova és organitzada per RPM, especialista en aquest tipus d'esdeveniments, amb gent a l'equip com Juan Porcar, Félix Dot i Manu Tajada.
Al 2020 es va anunciar que la cursa es traslladaria a Almeria.

## Edicions
### 2010

L'edició del 2010 de la Nissan Titan Desert es disputà del 3 al 7 de maig entre les localitats d'Arfoud i d'Ouarzazate, amb 480 km de recorregut. Va haver-hi 328 participants, dels quals només 289 arribaren a la meta.
* Guanyador: Roberto Heras
* Guanyadora: Núria Lauco

### 2009

A l'edició del 2009 els participants tingueren cinc llargs dies de competició a través de 500 km al desert marroquí.
* Guanyador: Israel Muñoz
* Guanyadora: Ariadna Tudel Cuberes

### 2008

Aquesta edició tornà a comptar amb destacats exciclistes professionals com Claudio Chiappucci, Melcior Mauri o Peio Ruiz Cabestany.
* Guanyador: Roberto Heras
* Guanyadora: Núria Lauco

### 2007

L'edició del 2007 estigué marcada per la presència d'exciclistes professionals, Abraham Olano, Peio Ruiz Cabestany i Melcior Mauri corregueren amb gairebé 300 participants en aquesta edició. Les fortes tempestes dels primers dies obligaren l'organització a canviar el recorregut. Dels 450 km previstos en 5 etapes, al final es feren 240 km més 135 km d'enllaços per carreteres en 4 dies.
* Guanyador: Melcior Mauri
* Guanyadora: Isabel Gandía Martínez
* Guanyador sub-23: Josep Borràs Tarancón

### 2006

En l'edició del 2006 els participants van haver de superar 350 km pel desert distribuïts en 4 etapes.
* Guanyador: Pedro Vernis
* Guanyadora: Amparo Ausinas
* Guanyador sub-23: Josep Borràs Tarancón

## Palmarès

| Edició | Data | Campió | Subcampió | Tercer | Campiona femenina |
| I | 2006 | Pedro Vernis de Prats | Josef Ajram | Mauro Carné Carcas | Amparo Ausina Pérez |
| II | 2007 | Melcior Mauri | Miguel Ángel Sáez | Santi Prat | Isabel Gandía |
| III | 2008 | Roberto Heras | Joan Llordera | José Raul Hernández Silva | Núria Lauco |
| IV | 2009 | Israel Núñez | Ismael Ventura | Melcior Mauri | Ariadna Tudel |
| V | 2010 | Roberto Heras | Ondrej Fojtik | Marc Trayter | Núria Lauco |
| VI | 2011 | Roberto Heras | Milton Ramos | Luis Leao Pinto | Celina Santos Carpintero |
| VII | 2012 | Roberto Heras | Luis Leao Pinto | Tomas Vrokrouhlik | Rebecca Rusch |
| VIII | 2013 | Luis Leao Pinto | Milton Ramos | Ondrej Fojtik | Clàudia Galícia |
| IX | 2014 | Ondrej Fojtik | Milton Ramos | Óscar Pujol | Clàudia Galícia |
| X | 2015 | Diego Tamayo | Ibon Zugasti | Juan Pedro Trujillo | Anna Ramírez |
| XI | 2016 | Josep Betalú | Julen Zubero | Jose Silva | Ramona Gabriel |
| XII | 2017 | Josep Betalú | Roberto Bou | Ignacio Ariel Gili | Anna Ramírez |
| XIII | 2018 | Josep Betalú | Ramon Sagués | Roberto Bou | Ramona Gabriel |
| XIV | 2019 | Josep Betalú | Guillem Muñoz | Moisés Dueñas | Anna Ramírez |
| XIV | 2020 | Sergio Mantecón | Josep Betalú | David Arroyo | Clàudia Galícia |

## Referències

* ↑ Giraldo, Javier «La Titan Desert se traslada a Almería». sport.es, 24-09-2020 [Consulta: 6 novembre 2020].
* ↑ «Clasificaciones de la Titan Desert» (en castellà). Arxivat de l'original el 2019-07-02. [Consulta: 2 juliol 2019].
* ↑ Sánchez, Borja «Sergio Mantecón i Clàudia Galicia guanyen la Titan Desert d'Almeria». lesportiudecatalunya.cat, 06-11-2020 [Consulta: 6 novembre 2020].

## Enllaços externs

* Lloc web oficial Arxivat 2015-05-05 a Wayback Machine.